URDHËR
Nr. 99, datë 23.2.2024

PËR MIRATIMIN E RREGULLORES PËR ORGANIZIMIN E PUNËS DHE VEPRIMTARISË SË KOMISIONIT TË LICENCAVE, PËR SHQYRTIMIN DHE VLERËSIMIN E KËRKESAVE TË PARAQITURA PËR MARRJEN E LICENCËS PËR KULTIVIMIN E CANNABIS-it PËR QËLLIME MJEKËSORE

Në mbështetje të nenit 102, të Kushtetutës, dhe të nenit 11, pika 8, të ligjit nr. 61/2023, “Për kontrollin e kultivimit dhe përpunimit të bimës së cannabis-it dhe prodhimit të nënprodukteve të saj për qëllime mjekësore dhe industriale”,

URDHËROJ:

1. Miratimin e rregullores për organizimin e punës dhe veprimtarisë së Komisionit të Licencave për shqyrtimin dhe vlerësimin e kërkesave të paraqitura për marrjen e licencës për kultivimin e cannabis-it për qëllime mjekësore, sipas tekstit që i bashkëlidhet këtij urdhri.
2. Ngarkohet Agjencia Kombëtare e Kontrollit të Cannabis-it dhe anëtarët e Komisionit për zbatimin e kësaj rregulloreje.
Ky urdhër hyn në fuqi menjëherë dhe botohet në Fletoren Zyrtare.

MINISTËR I SHËNDETËSISË DHE MBROJTJES SOCIALE
Albana Koçiu

RREGULLORE 
PËR ORGANIZIMIN E PUNËS DHE VEPRIMTARISË SË KOMISIONIT TË LICENCAVE, PËR SHQYRTIMIN DHE VLERËSIMIN E KËRKESAVE TË PARAQITURA PËR MARRJEN E LICENCËS PËR KULTIVIMIN E CANNABIS-it PËR QËLLIME MJEKËSORE

Neni 1 
Qëllimi

Kjo rregullore ka për qëllim përcaktimin e rregullave të detajuara për organizimin dhe funksionimin e Komisionit të Licencave për shqyrtimin dhe vlerësimin e kërkesave të paraqitura për marrjen e licencës, këtu e në vijim “Komisioni”, për kultivimin e cannabis-it, për qëllime mjekësore.

Neni 2
Objekti

Objekti i kësaj rregulloreje është përcaktimi i rregullave të detajuara, për:
a) organizimin e mbledhjeve, shqyrtimin dhe marrjen e vendimeve në mbledhjen e Komisionit;
b) ushtrimin e veprimtarisë administrative dhe procedurale të Komisionit në paraqitjen, shqyrtimin dhe administrimin e dokumentacionit që lidhet me subjektet që kanë bërë kërkesë për t’u pajisur me licencë, që përbëjnë shkak për pezullimin ose shfuqizimin e licencës;
c) trajtimin dhe administrimin e dokumentacionit që është objekt i shqyrtimit dhe i vendimmarrjes së Komisionit.


Neni 3
Detyrat dhe përgjegjësitë

1. Komisioni i Licencave ka këto detyra:
a) administron dhe verifikon dokumentacionin e paraqitur nga subjektet që kanë bërë kërkesë për t’u pajisur me licencë, të vënë në dispozicion nga Agjencia Kombëtare e Kontrollit të Cannabis-it;
b) vlerëson plotësimin e kushteve në lidhje me mjediset, pajisjet dhe personelin për marrjen e licencës;
c) harton listën dhe relacionin përkatës në lidhje me subjektet kërkuese, si dhe përgatit propozimin për dhënien ose refuzimin e licencës;
ç) në rast të konstatimit të shkeljeve, sipas përcaktimeve të ligjit nr. 61/2023, “Për kontrollin e kultivimit dhe përpunimit të bimës së cannabis-it dhe prodhimit të nënprodukteve të saj për qëllime mjekësore dhe industriale”, i propozon ministrit përgjegjës për shëndetësinë marrjen e masës administrative të pezullimit apo shfuqizimit të licencës.
2. Komisioni i Licencave është përgjegjës, për:
a) miratimin e kërkesave për shitjen e aksioneve të ortakëve të subjekteve mbajtëse të licencës apo lejes, të përcjella për miratim nga Agjencia (neni 9, pika 2, shkronja “k”);
b) shqyrton masat për pezullimin apo shfuqizimin e licencës, të përcjella nga Agjencia (neni 10, pika 4);
c) shqyrtimin e kërkesave për ndryshimet që lidhen me tjetërsimin e pronësisë së subjekteve të licencuara, përmes miratimit ose refuzimit paraprak, brenda 3 muajve nga paraqitja e plotë e kërkesës, mbështetur në dokumentacionin e përcaktuar në lidhje me verifikimin e pastërtisë së figurës (neni 14, pika 5);
d) merr vendim për përzgjedhjen e subjektit fitues në procedurën e konkurrimit për licencim (neni 18, pika 1);
e) hartimin e listës përfundimtare të subjekteve, të cilat konkurrojnë për pajisje me licencë duke renditur pjesëmarrësit në konkurrim sipas pikëve të marra në përputhje me skemën e pikëzimit (neni 18, pika 3); miraton skemën e pikëzimit për vlerësimin e subjekteve që aplikojnë për licencim (neni 18, pika 3);
f) verifikimin dhe konstatimin e shkeljeve të përcaktuara në pikat 1 dhe 2, të nenit 21, të ligjit nr. 61/2023, “Për kontrollin e kultivimit dhe përpunimit të bimës së cannabis-it dhe prodhimit të nënprodukteve të saj për qëllime mjekësore dhe industriale”, pasi ka dëgjuar edhe shpjegimet e subjektit mbajtës të licencës (neni 21, pika 3);
g) i propozon ministrit përgjegjës për shëndetësinë, pezullimin ose shfuqizimin e licencës (neni 21, pika 3).
3. Në përmbushje të detyrave dhe përgjegjësive të tij, Komisioni harton, miraton dhe publikon jo më vonë se 1 muaj nga kostituimi i Komisionit dhe, në çdo rast para hapjes së procedurave për dorëzimin e kërkesave për licencim të subjekteve, rregulla më të hollësishme për vlerësimin e aplikimeve për licencim dhe përzgjedhjen e subjekteve të cilat përcaktojnë:
a) kriteret për vlerësimin e përvojës në ushtrimin e aktiviteteve kryesore për të cilat jepet licenca ndërmjet pjesëmarrësve në konkurrim me pikë të barabarta vlerësimi;
b) kriteret për vlerësimin e përvojës etiko-profesionale dhe të integritetit bazuar në parashikimet e udhëzimit për verifikimin e pastërtisë së figurës;
c) procedurën që ndiqet në rastin e pikëve të barabarta (neni 18, pika 5).

Neni 4
Të drejtat dhe detyrat e anëtarëve të Komisionit

1. Kryetari i Komisionit zgjidhet një nga përfaqësuesit e ministrisë përgjegjëse për shëndetësinë, me votim të fshehtë, me votat e shumicës së anëtarëve të Komisionit.
2. Kryetari dhe anëtarët e Komisionit janë të pavarur në vendimmarrje që bazohet vetëm në legjislacionin në fuqi.
3. Të drejtat dhe detyrat e kryetarit dhe anëtarëve të Komisionit, janë:
a) të marrin pjesë rregullisht në mbledhjet e Komisionit;
b) të studiojnë materialet e mbledhjes dhe të marrin pjesë aktive në mbledhje;
c) të njoftojnë drejtuesin e mbledhjes për mosparaqitjen e tyre; 
ç) të votojnë për çështjet që do të shqyrtohen;
d) të deklarojnë në mbledhjen e radhës para votimit për çdo çështje konflikti interesash, siç është e parashikuar në nenin 37, të ligjit nr. 8485, datë 12.5.1999, “Kodi i Procedurave Administrative”;
dh) t’i nënshtrohen ruajtjes së sekretit të informacionit të marrë gjatë ushtrimit të funksioneve të tyre.

Neni 5
Detyrimi për të marrë pjesë në mbledhje

Anëtarët e Komisionit janë të detyruar të marrin pjesë në mbledhje, përveç rasteve të përligjura duke njoftuar paraprakisht kryetarin dhe sekretariatin. Në rastet kur një anëtar nuk merr pjesë në tri mbledhje të njëpasnjëshme, pa një shkak të ligjshëm konsiderohet që ka hequr dorë si anëtar i Komisionit. Në këtë rast, kryetari, ose në rastin kur kryetari nuk merr pjesë në tri mbledhje të njëpasnjëshme, anëtari i zgjedhur nga ministri përgjegjës për shëndetësinë, njofton menjëherë organin e emërtesës dhe ministrin përgjegjës për shëndetësinë.
Organi i emërtesës fillon procedurën për zgjedhjen e anëtarit të ri të Komisionit jo më vonë se 5 ditë nga data e marrjes së njoftimit.

Neni 6
Organizimi i mbledhjeve

1. Komisioni diskuton dhe merr vendimet e nevojshme nëpërmjet mbledhjeve zyrtare të tij të cilat mund të zhvillohen në prezencë ose online. Si rregull, mbledhjet zhvillohen në ambientet e Agjencisë dhe në pamundësi në ambientet e ministrisë përgjegjëse për shëndetësinë apo një ambient tjetër të përshtatshëm.
2. Komisioni mblidhet dhe zhvillon veprimtarinë e tij mbi bazën e kërkesave të subjekteve, të përcjella nga Agjencia, për pajisjen me licencë për ushtrimin e aktiviteteve të lidhura me prodhimin e cannabis-it për qëllime mjekësore.
3. Mbledhjet e Komisionit thirren nga drejtori i Agjencisë ose nga kryetari i Komisionit dhe drejtohen nga kryetari. Në mungesë të kryetarit mbledhja drejtohet nga anëtari më i vjetër në detyrë dhe në rast se janë më shumë se një, nga anëtari më i vjetër në moshë.
4. Njoftimi për vendin, kohën e mbledhjes, rendin e ditës, të miratuar nga kryetari i Komisionit, si dhe i gjithë dokumentacioni i nevojshëm sipas përcaktimeve të ligjit nr. 61/2023, “Për kontrollin e kultivimit dhe përpunimit të bimës së cannabis-it dhe prodhimit të nënprodukteve të saj për qëllime mjekësore dhe industriale”, u dërgohen anëtarëve të Komisionit nga Sekretariati, të paktën 10 (dhjetë) ditë kalendarike përpara datës së zhvillimit të mbledhjes. Për raste të veçanta të miratuara nga drejtori Agjencisë apo nga kryetari me propozimin e më shumë se 3 anëtarëve të Komisionit, afati kohor reduktohet në jo më pak se 2 (dy) ditë pune.
5. Njoftimi i mbledhjes i dërgohet nga Sekretariati në formë shkresore dhe/ose elektronike në adresat e anëtarëve të Komisionit të depozituara nga secili anëtar pranë sekretariatit/Agjencisë në momentin e emërimit të tij. Data e njoftimit për mbledhje do të konsiderohet data e marrjes së njoftimit në formë shkresore ose e dërgimit të njoftimit në rrugë elektronike.


Neni 7
Kuorumi dhe vendimmarrja

1. Mbledhjet e Komisionit zhvillohen kur janë të pranishëm më shumë se gjysma e anëtarëve.
2. Kur në hapjen e mbledhjes nuk janë të pranishëm shumica e anëtarëve, kryetari vendos thirrjen e mbledhjes në një ditë tjetër, të paktën 24 orë pas së parës.
3. Sekretariati i Komisionit harton listëprezencën, e cila duhet të firmoset nga anëtarët e pranishëm në fund të mbledhjes.
4. Vendimet e Komisionit merren me shumicën e votave të anëtarëve të Komisionit. Çdo anëtar i Komisionit ka vetëm një votë. Në rast barazie votash, vota e kryetarit është përcaktuese.
5. Anëtari i Komisionit nuk mund të ndikojë në votimin e anëtarëve të tjerë.

Neni 8
Procesverbali i mbledhjeve dhe zbardhja e vendimeve

1. Dokumentimi i mbledhjeve të Komisionit bëhet nga sekretariati i Komisionit me anë të procesverbaleve. Sekretariati regjistron mbledhjet e Komisionit me qëllim zbardhjen e tyre dhe përgatitjen e procesverbalit. Në procesverbal duhet që të tregohet vendi ora e fillimit dhe mbarimit të mbledhjes, pjesëmarrja e anëtarëve të Komisionit. diskutimet. propozimet. vërejtjet që bëhen në mbledhje, vendimet që u morën, si dhe forma dhe rezultatet e votimit.
Procesverbali firmoset nga të gjithë anëtarët e Komisionit dhe kryetari, si dhe Sekretariati. Procesverbali depozitohet në protokollin e Agjencisë.
2. Vendimet e Komisionit zbardhen brenda 7 (shtatë) ditëve nga data e mbledhjes dhe nënshkruhen nga të gjithë anëtarët pjesëmarrës në mbledhje dhe depozitohen në protokollin e Agjencisë. Kopja e vendimit që protokollohet në Agjenci kundërfirmoset edhe nga Sekretariati. Një kopje e vendimit, si dhe dokumentacioni i nevojshëm i dërgohet ministrisë përgjegjëse për shëndetësinë për procedim të mëtejshëm kur kjo parashikohet në legjislacionin në fuqi.
3. Sekretariati i Komisionit ua dërgon vendimet dhe materialet e miratuara anëtareve të Komisionit dhe strukturave që janë ngarkuar me ndjekjen dhe zbatimin e tyre, menjëherë pas protokollimit. 

Neni 9
Sekretariati i Komisionit

1. Sekretariati caktohet me urdhër të drejtorit të përgjithshëm të Agjencisë në të cilin përcaktohen nominalisht personat që do të kryejnë funksionet e Sekretariatit dhe koha e angazhimit të tyre.
2. Sekretariati i Komisionit kryen dhe funksionet e asistencës dhe të mbështetjes logjistike duke lehtësuar në organizimin e mbledhjeve dhe administrimin e dokumentacionit përkatës të mbledhjeve.
3. Sekretariati i Komisionit ka për detyrë:
a) t’i paraqesë kryetarit materialet e përgatitura për mbledhjen e Komisionit, sipas procedurave të përcaktuara në këtë rregullore dhe në vijim të miratimit nga kryetari, t’u dërgojë anëtarëve të Komisionit njoftimin dhe materialet përkatëse për mbledhje. Në çdo rast, nëse mbledhja është njoftuar, Sekretariati, edhe në mungesë të përgjigjes nga kryetari, ua përcjell dokumentet anëtarëve të Komisionit në limitin e afateve të parashikuara në këtë udhëzim për përcjelljen e tyre;
b) të drejtojë punën për përgatitjen dhe shpërndarjen e vendimeve dhe akteve të tjera të Komisionit;
c) të lehtësojë organizimin e mbledhjeve duke marrë masa për sigurimin e ambientit, logjistikës dhe infrastrukturës online;
d) të mbajë evidencat mbi prezencën e anëtarëve.
[bookmark: _GoBack]Neni 10
Konfidencialiteti

Vlerësimet dhe diskutimet që bëhen gjatë shqyrtimit të materialeve të paraqitura dhe marrjes së vendimeve në Komision janë konfidenciale dhe trajtohen si të tilla edhe pas përfundimit të funksionit të këtij Komisioni. Kryetari, anëtarët dhe Sekretariati nënshkruajnë deklaratën e konfidencialitetit dhe konfliktit të interesit sipas formatit të përcaktuar në shtojcat l dhe 2 të kësaj rregulloreje.

Neni 11
Zgjedhja e anëtarëve të Komisionit dhe mbledhja e parë e tij

1. Mbledhja e parë konstituive e Komisionit, thirret nga titullari i Agjencisë Kombëtare të Kontrollit të Cannabis-it, jo më vonë se 15 ditë nga momenti i marrjes së njoftimit të fundit për emërimin e të gjithë anëtarëve të Komisionit dhe pas datës së hyrjes në fuqi të akteve nënligjore që sigurojnë funksionimin e Komisionit dhe mundësojnë vendimmarrjen e tij.
2. Në mbledhjen e parë konstituive e Komisionit zhvillohet procedura e zgjedhjes së kryetarit, e cila drejtohen nga një nga punonjësit e Sekretarit të Komisionit, i përcaktuar nga titullari i Agjencisë, sipas parashikimit të nenit 4 të kësaj rregulloreje.
3. Punonjësit e Sekretariatit të Komisionit caktohen jo më vonë se 5 ditë nga data e mbledhjes
konstitutive të Komisionit.

Shtojca |
DEKLARATE KONFIDENCIALITETI
Objekti

Kjo deklaraté i drejtohet Z. / Znj. . né cilésing e anétarit t&¢ Komisionit té
Licencave. pér shqyrtimin dhe vlerésimin e kérkesave té paraqitura pér marrjen e licencés pér
ushtrimin ¢ aktiviteteve t€ lidhura me prodhimin e cannabis-it pér géllime mjekésore té cilét kané
akses né informacionin e mbajtur nga Agjencia Kombétare ¢ Kontrollit t& Cannabis-it.

Fusha e veprimit

Fushé veprimi i késaj deklarate shtrihet pér t&€ gjitha t& dhénat personale dhe informacione
konfidenciale q& njihen gjaté punés né Komisionin e Licencave, pér shqyrtimin dhe vlerésimin e
kérkesave té paragitura pér marrjen e licencés pér ushtrimin e aktiviteteve té lidhura me prodhimin
e cannabis-it pér qéllime mjekésore. Dispozitat pérkatése zbatohen edhe pasi marrédhénia me kété
Komision dhe institucionin q&é mé ka eméruar ka pérfunduar.

Deklarata e konfidencialitetit

1. Me ané t& késaj deklarate marr pérsipér té mos pérdor dhe té mos i transmetoj personave (&
paautorizuar t& dhéna personale apo informacione konfidenciale né lidhje me ose t& marra
nga Komisioni i Licencave, pér shqyrtimin dhe vlerésimin e kérkesave té paraqitura pér
marrjen e licencés pér ushtrimin e aktiviteteve t& lidhura me prodhimin e cannabis-it pér
géllime mjekésore apo Agjencia Kombétare e Kontrollit t&¢ Cannabis-it, pérveg kérkohet me
ligj. Uné e kuptoj se ky detyrim vlen gjaté afatit 1& anétarésisé si dhe pas pérfundimit té tij.

2. Uné e kuptoj se pérdorimi dhe zbulimi i t¢ dhénave personale né lidhje me individét, trajtohet
nga ligji nr.9887, daté 10.03.2008 pér “Mbrojtjen e t&¢ Dhénave Personale™, i ndryshuar. Uné
nuk do t& pérdor ose pérhap asnjé ¢ dhéné personale qé marr dijeni gjaté punés time pér
ndonjé qéllim qé éshté né kundérshtim me géllimet e késaj pune.

3. Uné e kuptoj se jam i detyruar té ruaj konfidencialitetin pér t& dhénat personale dhe t'i mbaj
ato t€ sigurta, duke marré (& gjitha masat organizative dhe teknike té pérshtatshme.

4. Marr pérgjegjésiné e ploté gé. né qofté se konstatohet se kam vepruar né kundérshtim me
udhézimet n¢ lidhje me konfidencialitetin e t&¢ dhénave personale apo né rast t& mosruajtjes
sé tyre, ndaj meje té merren masa té menjéhershme. Uné e kuptoj kété veprim si njé nevojé
pér té mbajtur standarte t& larta profesionale né

Firma e anétarit

Data

Shtojea 2
FORMULAR DEKLARIMI
(i konfliktit té interesit)

Deklaruesi:

Uné ., né cilésing e anétarit & Komisionit té Licencave, pér

shqyrtimin dhe vlerésimin e kérkesave t& paraqitura pér marrjen e licencés pér ushtrimin e
aktiviteteve t& lidhura me prodhimin e cannabis-it pér qéllime mjekésore, deklaroj se nuk jam né
kushtet e konfliktit t& interesit q& parashikon Ligji Nr. 9367, daté 7.4.2005 “Pér parandalimin e
konfliktit té interesave né ushtrimin e funksioneve publike™, i ndryshuar, dhe legjislacioni né fuqi,

pér (& ushtruar detyrén né kété Komision.
Né ¢do rast t& parashikuar nga legjislacioni né fuqgi pér parandalimin ¢ konfliktit t& interesave né

ushtrimin e funksioneve publike do t€ deklaroj rast pas rasti konfliktin duke marré pérsipér detyrimet

gé vijné nga njé deklarim i tillé dhe penalitetet né rast t& mosdeklarimit.

Kjo deklaraté éshté hartuar me t& dhénat né ditén e deklarimit.

Daté

Emér Mbiemér

Nénshkrimi





